Diari Oficial de la Generalitat Valenciana


Sumari del DOGV 3744, del 08-05-2000 (2000/2747)

RESOLUCIÓ de 20 de març de 2000, del president de la Comissió Territorial d'Urbanisme, per la qual es fa públic l'Acord de 22 de desembre de 1999, de la Comissió Territorial d'Urbanisme, que fa referència a la modificació puntual número 20 del Pla General de Sant Joan d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2747


Data del document
:   20-03-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Sant Joan d'Alacant
    * pla d'urbanisme

RESOLUCIÓ de 20 de març de 2000, del president de la Comissió Territorial d'Urbanisme, per la qual es fa públic l'Acord de 22 de desembre de 1999, de la Comissió Territorial d'Urbanisme, que fa referència a la modificació puntual número 20 del Pla General de Sant Joan d'Alacant. [2000/M2747]
  
Vist l'expedient de referència i d'acord amb els següents
  
Antecedents de fet
  
Primer. El projecte es va sotmetre a informació pública, per mitjà de l'acord del ple de l'ajuntament, en la sessió celebrada el 22 d'octubre de 1998. Després del pertinent període d'exposició pública, en el qual no es van presentar al·legacions, el mateix òrgan el va aprovar provisionalment el 12 d'abril de 1999.
  
Segon. El projecte consta de memòria informativa i justificativa, i plànols d'informació i ordenació.
  
Tercer. El present expedient té per objecte la reordenació d'una àrea de sòl urbà, adjacent a l'anomenada ronda del municipi, a fi de poder obtenir gratuïtament la cessió dels terrenys afectats per aquesta en la zona i aconseguir una ordenació en continuïtat amb el sector SUP-6 adjacent, ja en execució. Per a això, es proposa el canvi de grau primer norma 6 a grau segon norma 15 en una superfície aproximada de 4.420 m2.
  
Es justifica la proposta en una millor ordenació de l'àrea i en el conveni subscrit entre l'Ajuntament i els propietaris, els quals cedeixen gratuïtament 1.861 m2 , que inclou els afectats pel traçat viari i 406 m2 de cessió a l'ajuntament en l'àrea de sòl urbanitzable no programat adjacent, que en el desenvolupament d'aquest es destinarà a zona verda.
  
Consideracions tecnicojurídiques
  
Primera. La tramitació ha sigut correcta, d'acord amb el que estableix l'article 38, per remissió del 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
Segona. La documentació està completa, a l'efecte del compliment del que estableix l'article 27 de la LRAU.
  
Tercera. De la mateixa manera que passa amb les modificacions 19 i 21 que es tramiten conjuntament, la modificació proposada fa referència al nivell d'ordenació detallada establit en la LRAU, per la qual cosa les determinacions que conté l'expedient es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de l'esmentat text legal.
  
tament lucratiu privat, per la qual cosa cal establir les mesures compensatòries necessàries per a mantenir la proporció i qualitat de les dotacions públiques previstes, d'acord amb el que estableix l'article 55.3 de la LRAU, que es concreten en la cessió de 406 m2 de zona verda.
  
Per tot això, no es veuen obstacles per a l'aprovació de la modificació.
  
Quarta. La Comissió Territorial d'Urbanisme és l'òrgan competent per a l'emissió de dictàmens resolutoris sobre l'aprovació definitiva de modificacions de planejament de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de disposicions de general i pertinent aplicació, la Comissió Territorial d'Urbanisme acorda:
  
Aprovar definitivament la modificació puntual número 20 del Pla General de Sant Joan d'Alacant.
  
Contra aquest acord, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes, segons estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que donen la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.